Kaapstad prokureur in hof oor diefstal van R6 m. | Maroela Media
Kaapstad prokureur in hof oor diefstal van R6 m.
Anthony Peter Reynolds (52), 'n prokureur wat glo miljoene uit 'n trustrekening gesteel het, het Dinsdag in 'n hof in Kaapstad verskyn.
Reynolds, van Airlie Place in Constantia, is nog nie gevra om te pleit toe hy voor landdros Sabrina Sonnenberg in die Bellville gespesialiseerde handelsmisdaadhof verskyn het nie.
Die saak is tot 1 September uitgestel om Reynolds se prokureur, William King, die geleentheid te bied om videomateriaal te bestudeer wat tydens die saak aan die hof voorgehou sal word.
Volgens die klagstaat is Reynolds in 1995 toegelaat as prokureur en het as professionele assistent begin praktiseer. Hy het agt jaar later sy eie praktyk, Roup Reynolds en Vennote, oopgemaak.
Hy staan tereg op een aanklag van diefstal ter waarde van R6 miljoen, drie aanklagte van bedrog en een wat verband hou met sy beweerde versuim om behoorlik boek te hou, soos die Wet op Prokureurs vereis.
Twee van die aanklagte van bedrog hou verband met tjeks wat glo op sy trustrekening uitgereik is, en volgens staatsaanklaer Juan Agulhas hou die derde aanklag verband met 'n bewering dat Reynolds 'n voornemende koper valslik ingelig het oor 'n eiendom in Constantia.
Hy moet op 1 September weer in die hof verskyn.
ANC het die armes verlaat, sê Malema
`n Prokureur wat `n prokureur aanstel om hom te verdedig ??????
Dit sê nogal iets !!
Dit sê nogal wat?
Waar gaan ons wereld heen. Wolf in skaapwagter klere of hoe!!
Daars nie verniet so baie grappe oor prokureurs nie. Hoet my pa gese "Prokerower"Dee dit se dat hy homself mos kan verdedig. Dan kos dit hom ook niks.
Pop, hy klink nie baie slim nie want hy moes mos geweet het dat hy nie bloot kan inpalm dit wat aan sy sorg toevertrou is, nie. Hy hèt dus slimmer hulp nodig.